Photo: Partit Laburista .td_uid_2_61d3e9d90534d_rand.td-a-rec-img{text-align:left}.td_uid_2_61d3e9d90534d_rand.td-a-rec-img img{margin:0 auto 0 0} Read in English . ll-Grupp Parlamentari u l-Eżekuttiv Nazzjonali tal-Partit Laburista approva n-nomina sabiex l-Andy Ellul jiġi co-opted bħala Membru Parlamentari. Dan wara li Silvio Grixti rriżenja minn Membru Parlamentari wara li kien żvelat li qed jiġi investigat mill-Pulizija dwar allegat ċertifikati tal-mard irregolari u ffirmar ta' dokumenti foloz. Fil-31 ta' Diċembru l-Kummissjoni Elettorali qalet li ma rċiviet l-ebda kandidatura għall-elezzjoni każwali biex ikun elett xi ħadd minflok il-membru parlamentari Laburista Silvio Grixti. Dawk il-kandidati li kkontestaw it-Tielet Distrett Elettorali fl-Elezzjoni Ġenerali ta' Ġunju, 2017, u li ma ġewx eletti iżda għandhom il-kwalifiki meħtieġa biex jiġu eletti, setgħu jippreżentaw in-nomina tagħhom bejn it-Tnejn 27 sal-Ġimgħa 31 ta' Diċembru, f'nofsinhar. Din kienet il-ħames co-option għall-gvern Laburista f'dawn l-aħħar sentejn wara li ġew co-opted Miriam Dalli, Clyde Caruana, Oliver Scicluna u aktar riċenti Jonathan Attard. Il-kandidati li setgħu jitfgħu in-nomina tagħhom kieneu Mario Calleja, Edric Micallef, Marion Mizzi, Sebastian Muscat u Kenneth Spiteri. Co-option biex jimtela s-siġġu parlamentari ta' Silvio Grixti Fi stqarrija l-Partit Laburista qal li għal dawn l-aħħar 8 snin, Andy Ellul, permezz tal-esperjenza legali tiegħu kien involut fit-tfassil ta' riformi u liġijiet importanti f' Malta, fosthom dawk relatati mal-qasam socjali u tal-familja. Fil-passat Andy Ellul kien ukoll Kap tad-Delegazzjoni Maltija fil-Kunsill tal-Ewropa fil-Kumitat Lanzarote. Andy Ellul huwa wkoll Kandidat għall-elezzjoni ġenerali li jmiss. Robert Abela injora dak li jridu n-nies – PN Il-Partit Nazzjonalista qal li l-għażla ta' Andy Ellul biex ikun co-opted fil-Parlament hi konferma li jekk ma tkunx ta' ġewwa ma' Robert Abela ma tistax taħdem. Fi stqarrija tal-Partit Nazzjonalista ntqal li l-Prim Ministru Robert Abela jrid jdawwar lilu nnifsu b'nies li għażel hu u huma iktar leali lejh. "Għal darb'oħra Robert Abela injora dak li jridu n-nies" temm jgħid il-PN .td_uid_3_61d3e9d9057b1_rand.td-a-rec-img{text-align:left}.td_uid_3_61d3e9d9057b1_rand.td-a-rec-img img{margin:0 auto 0 0}